ΟΡΙΣΤΙΚΗ ΕΓΚΡΙΣΗ του γενικού προϋπολογισμού της Ευρωπαϊκής Ένωσης για το οικονομικό έτος 1995, σε συνέχεια της ακύρωσης από το Δικαστήριο στην υπόθεση 41/95 (96/200/Ευρατόμ, ΕΚΑΧ, ΕΚ)

Ο ΠΡΟΕΔΡΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78 παράγραφος 7,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 203 παράγραφος 7, καθώς και το κείμενο του πρωτοκόλλου 16 και της δήλωσης 22 που προσαρτώνται σε αυτήν,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177 παράγραφος 7,

τη συνθήκη περί τροποποιήσεως ορισμένων δημοσιονομικών διατάξεων των συνθηκών για την ίδρυση των Ευρωπαϊκών Κοινοτήτων και της συνθήκης περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, που υπεγράφη στις 22 Ιουλίου 1975,

το δημοσιονομικό κανονισμό της 21ης Δεκεμβρίου 1977, που εφαρμόζεται στο γενικό προϋπολογισμό των Ευρωπαϊκών Κοινοτήτων (), όπως τροποποιήθηκε τελευταία από τον κανονισμό (ΕΚ, Ευρατόμ, ΕΚΑΧ) αριθ. 2335/95 (), και ιδίως το άρθρο 14,

τη διοργανική συμφωνία της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού (),

τη προσαρμογή των δημοσιονομικών προοπτικών σε συνάρτηση των όρων εκτέλεσης βάσει της παραγράφου 10 της διοργανικής συμφωνίας της 29ης Οκτωβρίου 1993 (),

το γενικό προϋπολογισμό της Ευρωπαϊκής Ένωσης για το οικονομικό έτος 1995 (),

το διορθωτικό και συμπληρωματικό προϋπολογισμό αριθ. 1 της Ευρωπαϊκής Ένωσης για το οικονομικό έτος 1995 (),

την απόφαση του Δικαστηρίου της 7ης Δεκεμβρίου 1995, με την οποία ακυρώνεται η πράξη του Προέδρου του Ευρωπαϊκού Κοινοβουλίου της 15ης Δεκεμβρίου 1994 περί διαπιστώσεως της οριστικής εγκρίσεως του γενικού προϋπολογισμού για το οικονομικό έτος 1995,

τη διορθωτική επιστολή για το οικονομικό έτος 1995, την οποία υπέβαλε η Επιτροπή στης 11 Ιανουαρίου 1996,

τις συζητήσεις του Ευρωπαϊκού Κοινοβουλίου στις 16 και 18 Ιανουαρίου 1996,

το ψήφισμα που ενέκρινε το Ευρωπαϊκό Κοινοβούλιο στις 18 Ιανουαρίου 1996,

τη διορθωτική επιστολή για το οικονομικό έτος 1995, την οποία συνέταξε το Συμβούλιο στις 29 Ιανουαρίου 1996,

ΔΙΑΠΙΣΤΩΝΕΙ:

Άρθρο μόνο

Η διαδικασία που προβλέπεται στο άρθρο 78 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, 203 της συνθήκης για την ίδρυση της Ευρωπαϊκής Κοινότητας, και 177 της συνθήκης για την ίδρυση της Ευρωπαϊκής Κοινότητας Ατομικής Ενέργειας έχει ολοκληρωθεί και ο γενικός προϋπολογισμός της Ευρωπαϊκής Ένωσης για το οικονομικό έτος 1995 εγκρίνεται οριστικά.

Βρυξέλλες, 31ης Ιανουαρίου 1996.

Ο Πρόεδρος Klaus HΔNSCH

() ΕΕ αριθ. Λ 356 της 31. 12. 1977, σ. 1.

() ΕΕ αριθ. Λ 240 της 7. 10. 1995, σ. 12.

() ΕΕ αριθ. Χ 331 της 7. 12. 1993, σ. 1.

() ΕΕ αριθ. Χ 126 της 22. 5. 1995, σ. 14.

() ΕΕ αριθ. Λ 369 της 31. 12. 1994, σ. 1.

() ΕΕ αριθ. Λ 276 της 20. 11. 1995, σ. 1.

ΠΑΡΑΡΤΗΜΑ

Στο γενικό προϋπολογισμό της Ευρωπαϊκής Ένωσης για το οικονομικό έτος 1995 () και στο διορθωτικό και συμπληρωματικό προϋπολογισμό αριθ. 1 της Ευρωπαϊκής Ένωσης για το οικονομικό έτος 1995 () γίνονται οι ακόλουθες αναπροσαρμογές.

1. Ποσά

Μερικά ποσά τροποποιούνται σύμφωνα με το προσάρτημα 1 του παρόντος παραρτήματος.

2. Παρατηρήσεις του προϋπολογισμού

Στα άρθρα και στις θέσεις που απαριθμούνται στο προσάρτημα 2, το ακόλουθο κείμενο διαγράφεται:

«Οι βασικοί κανονισμοί παρέχουν στην Επιτροπή διακριτική ευχέρεια κατά τη διαχείριση της εν λόγω ενέργειας. Η εκτέλεση του μέτρου πρέπει να υλοποιηθεί τηρουμένου του άρθρου 5 παράγραφος 2 του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ αριθ. Λ 356 της 31. 12. 1977, σ. 1), όπως τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. 2730/94 (ΕΕ αριθ. Λ 293 της 12. 11. 1994, σ. 7).»

Στο άρθρο Β7-8 0 0 «Διεθνείς συμφωνίες για θέματα αλιείας», το ακόλουθο κείμενο διαγράφεται:

«Ποσό ύψους 1 εκατομμυρίου Ecu διατίθεται για τις δαπάνες μιας συμφωνίας αλιείας, την οποία θα διαπραγματευτεί η Κοινότητα με τη Ρωσία για τη χρηματοδότηση των δραστηριοτήτων αλιείας ρέγγας.»

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

() ΕΕ αριθ. Λ 369 της 31. 12. 1994.

() ΕΕ αριθ. Λ 276 της 20. 12. 1995.